Anders Arborelius

**Anders Arborelius** (født 1949) er en katolsk biskop av Stockholm. Han ble 28. juni 2017 kreert til kardinal, som den første i Norden.

Arborelius vokste opp i Lund, og konverterte til katolisismen tyve år gammel. Da han var 22 år trådte han inn i karmelittordenen i Norraby i Skåne. Han studerte filosofi i Brugge og Roma, og ble presteviet i 1979 av biskop Hubertus Brandenburg. Siden 29. desember 1998 er han biskop av Stockholm; som den første svenske siden reformasjonen. 

## Liv og virke
### Bakgrunn
Arborelius er sønn av to svenske foreldre. De var ved fødselen på reise i Sveits. Faren, Lars Arborelius, var arkitekt. Han vokste opp i Lund i Skåne. I 1969 konverterte han som 20-åring til den katolske tro ved opptagelse i  Elisabethsøstrenes kapell i Lilla Nygatan i Malmö.

### Karmelitt
To år senere inntrådte han i karmelittklosteret Norraby kloster i Skåne. Han gikk inn i karmelittordenen 18 år gammel.Som åndelig veileder fikk han der Wilfrid Stinissen. 

Han ble filosofie magister i moderne språk ved Lunds universitet og avla lisensiatseksamen ved Det pavelige teologiske fakultet Teresianum, karmelittenes institutt i Roma, etter å ha studert i filosofi og teologi ved Den katolske høyskole i Brugge-Oostende i Belgia. I 1977 avla han sine evige løfter i Karmelittordenen.

### Prest
Den 8. september 1979 ble han presteviet i Malmö.

### Biskop av Stockholm
Den 17. november 1998 ble han utnevnt til katolsk biskop for Stockholm katolske bispedømme. Han ble Sveriges første romersk-katolske biskop av svensk byrd siden reformasjonen. 

Bispevielsen ble foretatt den 29. desember 1998 av forgjengeren i Stockholm, biskop Hubertus Brandenburg med medkonsekratorene William Kenney (hjelpebiskop i Stockholm), og Alfons Nossol (biskop av Opole i Polen). Som biskop tok han valgspråket *In laudem gloriae*.

Fra 2005 til 2015 var han formann for den nordiske bispekonferanse. Den 21. mai 2017 ble det kunngjort at biskopen ville bli utnevnt til kardinal ved et konsistorium den 28. juni.

### Kardinal
Han ble 28. juni 2017 kreert til kardinal, som den første i Norden. Som tittelkirke fikk han den romerske basilika Santa Maria degli Angeli e dei Martiri.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi, S.J. (1785-1841) *1823
* Biskop Eugène-Charles-Joseph de Mazenod, O.M.I. (1782-1861) *1832
* Kardinal Joseph Hippolyte Guibert, O.M.I. (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Biskop Helmut Hermann Wittler (1913-1987) *1957
* Biskop Hubertus Brandenburg (1923-2009) *1975
* Kardinal *Anders Arborelius* (1949-) *1979

## Bibliografi i utvalg
* 2011 – *Andens ABC: att leva av det eviga ordet * Libris förlag
* 2010 – *Korsvägen*
* 2008 – *In laudem gloriae: texter från tio år som biskop* (i urval av Maria Hasselgren)
* 2008 – *Andens manifest* (tillsammans med Sten-Gunnar Hedin)
* 2004 – *Enhet i mångfald: herdabrev under jubileumsåret* 
* 2003 – *Jesusmanifestet* (tillsammans med Sten-Gunnar Hedin)
* 2000 – *Biskopens novisår: en bok av, med och om Anders Arborelius*
* 1999 – *Spiritualitet: andligt liv*
* 1991 – *Allt och intet: Johannes av Korsets liv*
* 1990 – *Blottställd och fulländad: [[Marie-Antoinette de Geuser]]*
* 1987 – *Trosmeditation*
* 1986 – *Den brinnande pilen: Karmels mystik genom tiderna*
* 1983 – *[[Edith Stein]]: biografi – texter*

## Referanser